Slovenský metrologický ústav

Slovenský metrologický ústav je príspevková organizácia, ktorá plní funkciu národnej metrologickej inštitúcie v Slovenskej republike. SMÚ pôsobí na základe § 6 zákona č. 157/2018 Z. z. o metrológii a o zmene a doplnení niektorých zákonov. 

Slovenský metrologický ústav ako národná metrologická inštitúcia:

a) rozpracúva koncepciu rozvoja metrológie,

b) uskutočňuje výskum a vývoj v oblasti metrológie,

c) zastupuje Slovenskú republiku v medzinárodných metrologických organizáciách, ktorých je členom, a zabezpečuje úlohy, ktoré vyplývajú z tohto členstva,

d) zabezpečuje medzinárodné uznávanie národného etalónu a certifikovaného referenčného materiálu,

e) navrhuje etalón na jeho vyhlásenie za národný etalón, zmenu vyhlásenia alebo na zrušenie vyhlásenia,

f) vykonáva dohľad nad rozvojom, uchovávaním a používaním národného etalónu, ktorý uchováva dezignovaná organizácia,

g) vykonáva dohľad nad plnením podmienok dezignovanou organizáciou,

h) zabezpečuje realizáciu, uchovávanie, rozvoj a medzinárodné porovnávanie národného etalónu a prenos hodnôt jednotiek na meradlo,

i) koordinuje postup schvaľovania národného etalónu,

j) certifikuje referenčný materiál,

k) schvaľuje typ určeného meradla, overuje určené meradlo, kalibruje povinne kalibrované meradlo a ostatné meradlo a vykonáva úradné meranie,

l) poveruje autorizovanú osobu na vykonanie činnosti podľa § 20 ods. 8,

m) preveruje spôsobilosť fyzickej osoby v oblasti metrológie vykonaním skúšky,

n) vydáva fyzickej osobe doklad o spôsobilosti v oblasti metrológie, predlžuje platnosť dokladu o spôsobilosti v oblasti metrológie vykonaním skúšky alebo absolvovaním školenia a vedie zoznam vydaných dokladov o spôsobilosti v oblasti metrológie, ktorý obsahuje najmenej číslo vydaného dokladu, dátum vydania dokladu a platnosť dokladu o spôsobilosti v oblasti metrológie,

o) zasiela úradu rozhodnutie o schválení typu podľa § 21 až 24 do 30 dní od jeho vydania,

p) zasiela úradu zoznam vydaných dokladov o spôsobilosti v oblasti metrológie a kópie dokladov o spôsobilosti v oblasti metrológie do piatich pracovných dní od ich vydania,

q) kontroluje splnenie autorizačných požiadaviek osoby podľa § 33 ods. 1 a splnenie registračných požiadaviek osoby podľa § 44 ods. 1,

r) poskytuje odborné služby v oblasti metrológie,

s) vykonáva medzilaboratórne porovnávacie meranie v oblasti metrológie,

t) môže vykonávať v určenom rozsahu skúšky zdrojov ionizujúceho žiarenia na základe povolenia vydaného podľa osobitného predpisu,9)

u) môže vykonávať činnosť autorizovanej osoby na základe rozhodnutia úradu podľa osobitného predpisu,10)

v) môže v rozsahu svojej pôsobnosti vykonávať činnosti podľa osobitného predpisu,

w) vykonáva štatistickú kontrolu určených meradiel a zodpovedá za vykonanie štatistickej výberovej skúšky pri štatistickej kontrole určených meradiel,

x) môže poveriť autorizovanú osobu na vykonanie činnosti podľa § 27a ods. 13

 SMÚ je notifikovanou osobou č. 1781ec.europa.eu na certifikáciu meradiel podľa Smernice Európskeho parlamentu a Rady 2014/31/EÚ a Smernice Európskeho parlamentu a Rady 2014/32/EÚ (NAWI a MID).

 Oddelenia 
Slovenský metrologický ústav má sedem výskumných oddelení:

 Oddelenie ionizujúceho žiarenia
 Oddelenie hmotnosti, tlaku a geometrických veličín
 Oddelenie prietoku
 Oddelenie chémie
 Oddelenie elektriny a času
 Oddelenie termometrie, rádiometrie a fotometrie
 Oddelenie skúšobného laboratória

 Referencie 

Kategória:Úrad pre normalizáciu, metrológiu a skúšobníctvo Slovenskej republiky
Kategória:Príspevkové organizácie na Slovensku